Teks: Kalo orang dewasa nginjek kotoran, responnye sebenernye mirip-mirip ame bocah-bocah, apelagi kalo punye masalah ame rase panik. Bawaannye pasti pengen tereak bae. Misal, neh, lagi jalan kaki, terus tibe-tibe ntu sendal ato patu nginjek nyang lembek-lembek, waktu di tengok ke bawah, tenyate tai ayam. Mulae, dah, tuh, mukenye ngerut gegara jijik, terus kalo gampang mual orangnye, pasti perutnye bakal begejolak sebelon die oek oek pengen muntah. Cuman, sebelon nurutin ntu rase mual, biasenye muter otak dulu, gimane carenye ngilangin ntu tai dari dasar sendal ato patunye. Petame, cari aer sekitar sonoh. Kalo kagak ade, cari daon, dah, ato kayu, ato batang po'on, ato tembok kagak kepake. Jan tembok orang, kesian nyang punye rume. Kedue, kalo pun ude dipeperin ke tempat laen, ntu sendal ato patu kudu kena bilasan aer, biar kagak ade sisa-sisa nyang nempel, jadi mao kagak mao kudu nyeker dulu biar kagak nimbulin jejak tai ayam bentuk sendal ato patu.
Pilihan mode retorika: narasi, persuasif, argumentatif, deskriptif, eksposisi.
Q: Apakah mode retorika dari pilihan di atas yang paling cocok untuk teks di atas?
A:

eksposisi